263 
Forsøg over Indvirkningen af varierede 
Kulsyrespændinger paa Respirationens Fordeling. 
Disse Forsøg anstillede jeg for at undersøge, om der ad denne 
Vej — for Huden eller Lungerne — kunde findes en absolut eller 
relativ Uafhængighed mellem Kulsyrespændingerne i Blodet og 
Atmosfæren paa den ene Side og Mængderne af udskilt Kulsyre 
paa den anden Side. Herved kan jo nemlig Spørgsmaalet, om 
Kulsyreafgivelsen skeer ved Sekretion eller ved Diffusion, afgøres 
eller idetmindste angribes. Finder man f. Ex., at en betydelig 
Forøgelse af Kulsyreprocenten i den Luft, der omgiver Frøens Hud, 
ikke — eller ikke væsenligt — paavirker Kulsyreafgivelsens For¬ 
deling mellem Hud og Lunger, saa følger deraf, at simpel Diffusion 
idetmindste ikke kan være eneraadende ved Kulsyreafgivelsen. 
Naar jeg i et Forsøg vilde arbejde med høj Kulsyrespænding 
i et af Respirationsapparaterne, blev der ikke fyldt Baryt i den 
paagældende Absorptionsflaske, og en af Luftprøverecipienterne 
blev fyldt med en passende Mængde Kulsyre, som derefter fordeltes 
over hele Respirationsapparatet. I dette Tilfælde beregnes Kulsyren 
ganske paa samme Maade som Ilten, og det paagældende Kulsyre¬ 
forsøg regnes for begyndt i det Øjeblik, den første Luftprøve- 
recipient lukkes. 
I de følgende Forsøg er der overalt angivet Kulsyreprocenten 
i Respirationsluften ved Forsøgenes Begyndelse og Slutning, be¬ 
regnet af Kulsyreindholdet i de paagældende Recipienter. For 
Lungernes Vedkommende er den direkte fundne Værdi i de Tilfælde, 
hvor der ikke er arbejdet uden Baryt i Lungerespirationsapparatet, 
multipliceret med 3, idet kun Vs af Luften i Prøverecipienterne 
